**ОБАВЕШТЕЊЕ ПОНУЂАЧИМА**

**Врши се измена стране 6 конкурсне документације , те се стога продужава рок за достављање понуда до 10.05.2017 године до 10,00 часова.**

 **Јавно отварање понуда биће одржано 10.05.2017 године у 10,30 часова.**

Измене се односе на следеће:

1. ТЕХНИЧКА ДОКУМЕНТАЦИЈА ЗА ИЗРАДУ

Овај пројектни задатак односи се на израду техничке документације Идејно решење, Пројекат за грађевинску дозволу и Пројекат за извођење реконструкције магистралног цевовода у оквиру система снабдевања водом општине Љиг

Наиме, предметним Идејним решењем, Пројектом за грађевинску дозволу и Пројектом за извођење потребно је обухватити следеће водне објекте:

* + **Реконструкцију око 12 km магистралног цевовода са објектима на траси (Ø200 у дужини од око 5km од Бакабунде до Љига и Ø150/100 у дужини од око 7 km у Љигу)**
	+ **Резервоар запремине 150m3**
	+ **Резервоар запремине 100m³**
	+ **Црпна станица**
1. ЗАДАТАК ТЕХНИЧКЕ ДОКУМЕНТАЦИЈЕ

Техничка документација мора бити израђена у складу са:

* + Законом о планирању и изградњи („Службени гласник РС”, бр. 72/09, 81/09, 64/10, 24/11, 121/12, 42/12, 50/13, 98/13, 132/14, 145/14, 23/15, 77/15, 58/16 и 96/16)
		- Законом о водама („Службени гласник РС”, бр. 30/10 и 93/12)
		- Посебним законима
		- Прописима и правилницима донетим на основу Закона
		- Прописима чија је обавеза доношења прописана посебним законима, а који директно или на други начин утичу на основне захтеве за објекат
		- Правилима струке и основним захтевима за објекат
		- Локацијским условима
		- Водним условима.

Техничкoм документацијом се предвиђају мере којима се обезбеђује да објекти за које се она израђује, у целини, односно у сваком посебном делу, буду погодни за предвиђену употребу, као и да, у економски прихватљивом времену употребе, задовоље следеће основне захтеве:

* Носивост и стабилност
* Заштита од пожара
* Хигијена, здравље и животна средина
* Безбедност и приступачност приликом употребе
* Заштита од буке
* Економично коришћење енергије и очување топлоте
* Одрживо коришћење природних ресурса.

По обиму и намени техничка документација предвиђена овим пројектним задатком обухвата:

* Идејно решење је приказ планиране концепције објекта, са обавезним приказом и навођењем само оних података који су неопходни за утврђивање локацијских услова, односно података који су неопходни за утврђивање усклађености са планским документом и утврђивање услова за пројектовање и прикључење (у зависности од врсте објекта, односно радова нпр: намена, БРГП, габарит, хоризонтална и вертикална регулација, положај на парцели, приступ парцели, број функционалних јединица, капацитети и начин прикључења на комуналну и другу инфраструктуру и сл.). Идејно решење се израђује за потребе прибављања локацијских услова и као део урбанистичког пројекта за потребе урбанистичко-архитектонске разраде локације.
* Пројекат за грађевинску дозволу који даје скуп међусобно усаглашених пројеката којим се дефинишу положај и капацитет објекта на локацији, функционалност са становишта технолошких и других захтева, просторно обликовање, избор конструкцијског система, димензионисање главних елемената конструкције, начелни избор грађевинских материјала, инсталација и опреме, чиме се обезбеђује испуњеност локацијских и водних услова и основних захтева за објекат и др. Пројектом за грађевинску дозволу врши се разрада